# Viestinnän saavutettavuuden tarkistuslista

Korkeakoulujen tilanteet ja toimintakulttuurit ovat erilaisia, mutta seuraavat kysymykset voivat olla lähtökohtana omille saavutettavuusohjeille ja -hankkeille. Tarkistuslista on HTML-muodossa osoitteessa <http://www.esok.fi/suositusluonnos/saavutettava-viestinta>.

Arvioi viestinnän oman vuorovaikutuksen ja korkeakoulutason eri osa-alueet. Tarkista soveltuvin osin, mitkä kohdat on jo otettu huomioon ja mitkä ovat kehittämisen tarpeessa. Yleensä muutosten toteuttamiseksi tarvitaan [saavutettavuussuunnittelua](http://www.esok.fi/stivisuositus/verkkosivut-1/korkeakoulujen-saavutettavuussuunnittelu), eri tahojen yhteistyötä ja vaiheittaista etenemistä.

## Viestintää toteuttava henkilöstö (viestintäyksikössä ja muualla korkeakoulussa)

Henkilöstö on perehtynyt [perusteluihin](http://www.esok.fi/suositusluonnos/suosituksen-tarve-ja-taustat) ja käytäntöihin saavutettavuuden toteuttamiseksi.

Kaikki henkilöstön jäsenet ovat perehtyneet palvelemaan kulttuuri- ja kielitaustaltaan, iältään ja [toimintakyvyltään erilaisia](http://www.esok.fi/suositusluonnos/nakokulmat/nakokulmia-saavutettavuuteen) asiakkaita.

Henkilöstöllä on käytettävissään tieto vammaisille asiakkaille suunnatuista resursseista (henkilöistä, palveluista ja tietolähteistä).

Kaikki viestintäyksikön henkilöstön jäsenet osaavat tehtävissään ottaa huomioon saavutettavuuden.

## Verkkosivut ja -palvelut

Korkeakoulun viestinnässä, kuten verkkosivun suunnittelussa ja materiaalien julkaisemisessa (esimerkiksi [Word](http://www.esok.fi/suositusluonnos/word/word-asiakirjat-ja-saavutettavuus)-, [PDF](http://www.esok.fi/suositusluonnos/pdf/pdf-asiakirjat-ja-saavutettavuus)- ja [PowerPoint](http://www.esok.fi/suositusluonnos/powerpoint/powerpoint-ja-saavutettavuus)-tiedostot) sekä [sosiaalisen median](http://www.esok.fi/suositusluonnos/sosiaalinen-media/sosiaalinen-media-ja-saavutettavuus) käytössä toteutetaan verkkosaavutettavuuden hyviä käytäntöjä (esimerkiksi [WCAG 2.0 AA-taso](http://www.esok.fi/stivisuositus/verkkosivut-1/WCAG%202.0%20-tarkistuslista)).

Korkeakoulun verkkosivuilla ja esittelyissä on tieto sitoutumisesta saavutettavuuteen. Esimerkiksi: "Tavoitteemme on tehdä kaikista ympäristöistä, julkaisuista ja toiminnoista saavutettavia. Ilmoita verkkosivuista vastaavalle henkilöstölle kohtaamastasi esteestä ja ratkaisuista niiden poistamiseksi.

Viestinnän verkkosivuilla on tieto sitoutumisesta [verkkosisältöjen saavutettavuuteen](http://www.esok.fi/suositusluonnos/verkkosivut-1/saavutettavat-verkkosivut). Esimerkiksi, "Teemme parhaamme, että verkkosivumme olisivat saavutettavat kaikille. Grafiikalle ja kuville on tekstivastineet. Videotallenteet ovat [tekstitettyjä ja sanallisesti kuvailtuja](http://www.esok.fi/suositusluonnos/tekstitykset/verkkotekstitykset) niin, että tieto on saatavilla käyttäjille, jotka eivät voi kuulla ääniä tai nähdä videoita. Ehdotukset sivujen saavutettavuuden kehittämiseksi ovat tervetulleita."

Keskeiset tiedot ja sisällöt ovat saatavissa muillakin kuin suomen kielellä.

Henkilöstön käytössä on saavutettavuuden varmistava julkaisujärjestelmä, verkkosivupohja ja/tai -ohjeistus sivujen laatimiseen.

Viestintähenkilöstölle järjestetään mahdollisuus osallistua työpajaan, jossa opitaan tekemään saavutettavia verkkosisältöjä.

Viestinnän toteuttamat verkkosivut, tietokannat ja julkaisut ovat saavutettavissa [apuvälineillä](http://www.esok.fi/suositusluonnos/laitteet-ja-apuvalineet/apuvalineet) kuten ruudunlukuohjelmilla.

Korkeakoulussa on varauduttu järjestämään yhdenvertainen pääsy verkkosivujen ja -palvelujen sisältöihin, jos ne eivät ole saavutettavia.

Verkkoviestinnän saavutettavuutta arvioidaan säännöllisesti.

## Koulutus, ohjeet ja oppaat

Saavutettavuus sisältyy viestinnän järjestämiin henkilöstökoulutuksiin Katso myös artikkeli [Saavutettava opetus](http://www.esok.fi/stivisuositus/saavutettava-opetus-ja-teknologia).

Viestinnän ohjeet ja oppaat ohjaavat toteuttamaan saavutettavuutta ja ovat toteutukseltaan saavutettavia.

Viestinnän ohjeet tapahtuman järjestäjälle sisältävät tiedon saavutettavan tilaisuuden toteuttamiseksi.

Keskeiset tiedot ja sisällöt ovat saatavissa muillakin kuin suomen kielellä.

## Uutisointi, informaation jakaminen ja esittelyt

Saavutettavuus ja esteettömyys ovat mukana korkeakoulun oman toiminnan uutisoinnissa, informaatiosisällöissä ja esittelyissä.

Saavutettavuus on otettu huomioon aineistojen eri muodoissa ([painotuotteet](http://www.esok.fi/suositusluonnos/painotuotteet-ja-tulosteet/painetut-ja-tulostetut-asiakirjat-seka-saavutettavuus), sähköiset asiakirjat, [multimedia](http://www.esok.fi/suositusluonnos/multimedia/multimedia-ja-saavutettavuus)).

Korkeakoulun sisäiset ja ulkoiset tiedotteet ovat saavutettavia.

Korkeakoulun sidosryhmäjulkaisut ovat saavutettavia.

Sidosryhmäjulkaisuissa kerrotaan säännöllisesti saavutettavuuden edistämisestä.

Keskeiset tiedot ja sisällöt ovat saatavissa muillakin kuin suomen kielellä.